മറ്റ് പോലീസുകാരെ കുടുക്കാന് എസ്.ഐ ആവശ്യപ്പെട്ടന്ന് യുവതി ഹണി ട്രാപ്പ് കേസ് കുഴഞ്ഞുമറിയുന്നു ഇപ്പോള് മറ്റ് പോലീസ് ഉദ്യോഗസ്ഥരെ കുടുക്കാന് പരാതിക്കാരനായ എസ്. ഐ ആവശ്യപ്പെട്ടെന്ന ആരോപണവുമായി അശ്വതി തന്നെ രംഗത്തെത്തി. തിരുവനന്തപുരം: കേരളാപൊലീസിനെയും രാഷ്ട്രീയ നേതൃത്വത്തെയും ഒന്നടങ്കം പിടിച്ചു കുലുക്കുന്ന ഹണിട്രാപ്പ് കേസില് അന്വേഷണം പൊലീസിലേക്കും. കൊല്ലം അഞ്ചല് സ്വദേശി അശ്വതി അരുണ് അഭിയാണ് നൂറോളം പൊലീസുകാരെയും, മുന് മന്ത്രിയായ പ്രമുഖ സി.പി.എം നേതാവിനെയും തേന് കെണിയില് കുടുക്കിയത്. ഒടുവില് കൊല്ലം റൂറലിലെ എസ്ഐയുടെ പരാതിയെ തുടര്ന്ന് യുവതിക്കെതിരെ പൊലീസ് കേസ് എടുത്തിട്ടുണ്ട്. എന്നാല് ഇപ്പോള് പൊലീസിനെതിരെയും ആരോപണം ഉയരുകയാണ്. ഇപ്പോള് മറ്റ് പോലീസ് ഉദ്യോഗസ്ഥരെ കുടുക്കാന് പരാതിക്കാരനായ എസ്. ഐ ആവശ്യപ്പെട്ടെന്ന ആരോപണവുമായി അശ്വതി തന്നെ രംഗത്തെത്തി. സര്വീസില് നിന്ന് സസ്പെന്ഡ് ചെയ്തതിലെ വൈരാഗ്യമായിരുന്നു ഉദ്യോഗസ്ഥരെ കുടുക്കാനുളള ആവേശത്തിനു പിന്നില്. താന് അതിനു തയാറാകാതിരുന്നപ്പോള് മറ്റൊരു സ്ത്രീയെ ഉപയോഗിച്ച് തയാറാക്കിയ വാട്സപ് ചാറ്റുകളും ശബ്ദരേഖകളുമാണ് ഇപ്പോള് പ്രചരിക്കുന്നതെന്നും യുവതി അവകാശപെടുന്നു. എസ്. ഐക്കെതിരെ ദക്ഷിണമേഖല ഐജിക്ക് നേരത്തെ പരാതി നല്കിയെന്നും അവര് പറയുന്നു. നേരത്തെ അശ്വതിയുടെ പരാതിയില് എസ്. ഐക്ക് അച്ചടക്ക നടപടി നേരിട്ടിരുന്നു. പിന്നീട് പരാതി പിന്വലിക്കുകയും ചെയ്തു. നിലവില് നെയ്യാറ്റന്കര ഡി.വൈ.എസ്പിക്കാണ് അന്വേഷണ ചുമതല കൈമാറിയിരിക്കുന്നത്.ഫോണ് കെണി കേസിലും പരാതികളിലും ദുരൂഹത നിറഞ്ഞ സാഹചര്യത്തില് അന്വേഷണം ക്രൈംബ്രാഞ്ചിനു കൈമാറുമെന്നാണ് അറിയുന്നത്. ഫോണ്കെണി നടന്നതായി സ്പെഷ്യല് ബ്രാഞ്ച് സ്ഥിരീകരിച്ചിട്ടുണ്ട്. തട്ടിപ്പ് നടന്നത് തിരുവനന്തപുരം, കൊല്ലം ജില്ലകള് കേന്ദ്രീകരിച്ചാണ്. അതിനിടെ പൊലീസുകാര്ക്കെതിരായ പരാതി പിന്വലിക്കരുതെന്ന് നിര്ബന്ധിക്കുന്ന ഡിവൈഎസ്പിയുടെ ഫോണ് സംഭാഷണവും സോഷ്യല് മീഡിയയില് പ്രചരിക്കുന്നുണ്ട്. സര്വ്വീസില് നിന്ന് വിരമിച്ച എസ് പിയാണ് അശ്വതിയുമായി ഫോണില് സംസാരിച്ചത്. ഇതോടെ അശ്വതി അരുണ് അഭിയെ സഹായിക്കുന്നത് കേരളാ പൊലീസിലെ ഉന്നതര് തന്നെയെന്ന സംശയവും ബലപ്പെടുകയാണ്. ഹണിട്രാപ്പ് നായികയ്ക്ക് ഉപദേശങ്ങള് നല്കുന്ന റിട്ട. എസ്പിയുടെ ഫോണ് സംഭാഷണം ഞെട്ടിക്കുന്നതായിരുന്നു. സഹപ്രവര്ത്തകരെ കുടുക്കുന്നതിനുള്ള മാര്ഗങ്ങളാണ് നിലവില് കേരളത്തിലെ ഒരു തുറമുഖത്തിന്റെ പ്രധാന തസ്തികയിലിരിക്കുന്ന ഇദ്ദേഹം അശ്വതി അരുണ് അഭിക്ക് ഫോണിലൂടെ ഉപദേശിക്കുന്നത്. ഇത്രയേറെ വിവാദങ്ങളുണ്ടായിട്ടും ഹണിട്രാപ്പ് നായിക കൂസലില്ലാതെ നില്ക്കുന്നതിന് പിന്നില് ഈ എസ്പിയാണെന്നാണ് സൂചന. ഇവരെ പറ്റി കേരളാ പൊലീസിലെ രഹസ്യവിഭാഗവും കേന്ദ്ര ഇന്റലിജന്സും അന്വേഷണം ആരംഭിച്ചുകഴിഞ്ഞു. അതീവ സുരക്ഷ വേണ്ട സ്ഥാപനത്തിലാണ് ഈ റിട്ടയേഡ് എസ്.പി ജോലി ചെയ്യുന്നത്. എങ്ങനേയാണ് വിമരിച്ച ശേഷം ഈ പദവിയിലേക്ക് ഇയാള് എത്തിയതെന്നതിനെ കുറിച്ചും അന്വേഷണം നടത്തും.